GiliGold/VAD_KnessetCorpus huggingface dataset:
רינה זסלבסקי:
 אני מקווה מאוד שאנשי הכספים משני הצדדים יהיו זריזים מספיק כדי שנוכל לצאת לדרך עוד הקיץ, בלי לדחות, והתלמידים יוכלו ללמוד בשיטה החדשנית של הוראה הפוכה – להגיע לסוף רמה א', ועדיין תישאר להם זכות להמשיך ללמוד באולפנים ממשלתיים
רינה זסלבסקי:
 אני מקווה שעד אז הכול יסתדר ויהיה המשך
רינה זסלבסקי:
 רק אם יוכלו פשוט ללמוד ברמה ב' ולא רמה א', שאני חושבת שזו בשורה מאוד משמחת
עודד פורר:
לפחות זאת
עודד פורר:
 אני רוצה לסכם את הדיון, ראשית הועדה מברכת את הסוכנות היהודית על מציאת המימון וגם את משרד העלייה והקליטה על מציאת המימון הנגדי
עודד פורר:
 כדי ללכת פה למיזם משותף שייתן פתרון ללימודי עברית, להערכתי למעלה מאלף לומדים סדר גודל?
רינה זסלבסקי:
כרגע כיוון שיש לנו חצי מהסכום הזה זה יהיה למחצית אבל אנחנו מאמינים שנמשיך לחפש
עודד פורר:
מקווה שהעניין הזה יורחב
עודד פורר:
 הוועדה שמעה בצער את דיווחי משרד האוצר והסתדרות המורים על כך שדה פקטו החליטו לסגור את אולפני העברית במדינת ישראל, אולפני העברית הממשלתיים
עודד פורר:
 אנחנו חושבים שהדבר הזה הוא טעות, אבל אי אפשר לבוא לספר לי שלא נפגשים אפילו, ושהפגישה תהיה רק ביום רביעי הבא, ולהגיד לי שרוצים להשאיר את אולפני העברית פתוחים
עודד פורר:
 ברור לחלוטין שהרצון הוא לסגור את האולפנים ובצער רב אפשר לומר שאולפני העברית הממשלתיים נסגרים, ואני קורא לממשלה להסיר מיידית את כל התקציבים לטובת פתיחה של אולפנים שיתנו מענה לכשבעים אלף עולים שהגיעו רק בשנה אחרונה ולעוד עשרות אלפים שיגיע בשנה הבא על מנת שהם ילמדו עברית
עודד פורר:
      כל הקוניונקטורות בין הסתדרות המורים לבין משרד החינוך לבין משרד האוצר פשוט לא מעניינות אותנו, לא מעניינות את העולים, לא מעניינות את העולות, לא מעניינות את מי שהגיע לכאן וצריך ללמוד לימודי עברית
עודד פורר:
 ממשלה שלא מסוגלת לסיים הסכם כזה מאז חודש ינואר, המשמעות היא אחת מהשתיים – הוא שהיא לא רוצה לסיים את ההסכם הזה, או שהיא לא מסוגלת מבחינת היכולות המינימליות של ניהול
עודד פורר:
 ולשני הדברים האלה ברור שכתוצאה מכך אולפני העברית ייסגרו
עודד פורר:
     אז אני לא יודע מתי הוקם בדיוק המפעל הזה של אולפני העברית במדינת ישראל, אבל יכול להיות שנקבע כאן טקס בשבוע הבא, להודות לכל מי שעסק בתחום על סיכום עשרות שנים של עבודה של אולפני עברית ממשלתיים ונעבור להפרטה מלאה של התחום
עודד פורר:
טוב, צוהריים טובים
עודד פורר:
 אני פותח את הדיון בישיבת ועדת עלייה וקליטה, בנושא דיווח סטאטוס הסכם אולפנים ושוברים לאולפנים פרטיים
עודד פורר:
 נתחיל עם סטאטוס ההסכם: הסטאטוס הוא שאין סטאטוס
עודד פורר:
 מישהו יכול לתת סטאטוס פה?
קריאה:
לא, שירה לא כאן
עודד פורר:
שירה לא כאן, הבנתי
עודד פורר:
 תראו, אני רוצה להגיד משהו לגבי השוברים
עודד פורר:
 אנחנו קיימנו מספר ישיבות כבר בנושא אולפנים, ובשבוע שעבר בנושא המשך הארכת החלטת ממשלה 1276 ו-1364, ממרץ ואפריל 2022 בהתאמה
עודד פורר:
      בדיון, הסתבר לנו שהתקציב המיוחד שהוקצה על-ידי הממשלה הקודמת בעקבות המלחמה, אזל
עודד פורר:
 נציגי משרד החינוך, שיכון, השתתפו בדיון
עודד פורר:
 אמרו שהתקציב אזל, ואז באותו יום התחילו להגיע המון המון פניות מבעלי אולפני פרטיים ומיועצי קליטה ברשויות המקומיות ועולים חדשים, שטוענים כי הם לא יכולים לממש את זכותם ללמוד עברית באולפנים הפרטיים, כי אזל הכסף לואוצ'רים
עודד פורר:
 זאת בעיה סופר חמורה, פעמיים
עודד פורר:
 פעם אחת, כי אין הסכם בנושא האולפנים ואין אולפנים שנפתחים
עודד פורר:
 להפך, מצטמצמים
עודד פורר:
 אנחנו מדווחים על עזיבה של כ-20% ממורי האולפנים
עודד פורר:
 פעם שנייה, הפתרון שכל פעם הציגו לי במשרד העלייה והקליטה, פה אין בעיה
עודד פורר:
 אין בעיה, אין בעיה, אין בעיה, יש ואוצ'רים, יש ואוצ'רים, יש ואוצ'רים, ופתאום אנחנו שומעים שאין ואוצ'רים, ואלה שסיימו אולפן א' זקוקים להמשך לאולפן ב', לא יכולים לקבל ואוצ'ר, ומתחיל להיות שם מצב של תיעדוף, מה שיוצר משבר
עודד פורר:
      אני קיימתי בסך הכל 14 ישיבות בנושא הסכם שכר האולפנים, שעדיין לא הצליח להגיע לכדי סיום, למרות שכולם אומרים לי – לא נשאר כלום, כבר יש מסגרת תקציבית, יש הכל
עודד פורר:
 לא מצליח להבין את העניין הזה
עודד פורר:
 אבל אפילו את האולפנים הפרטיים, גם את זה אתם מחסלים
עודד פורר:
 אז אני לא מצליח להבין מה התוכניות
עודד פורר:
 אני רוצה לשמוע מה התוכניות גם של משרד הקליטה, גם של משרד האוצר בעניין
עודד פורר:
      כן, נתחיל עם משרד הקליטה נראה לי
עודד פורר:
 ד"ר שרי פייר
ד"ר שרי פייר:
שלום אדוני היו"ר וכולם
ד"ר שרי פייר:
 כפי שהשר שלנו אמר, אנחנו נמשיך לתת שוברים ככל שיהיה בהם צורך
ד"ר שרי פייר:
 אנחנו מודעים לכך שיש כרגע עיכוב, אני תכף אתייחס לכל
ד"ר שרי פייר:
 אנחנו ביקשנו סך הכל 60 מיליון שקל לכל נושא אולפני השוברים
ד"ר שרי פייר:
 20 בבסיס, עוד 21 וחצי שהשר הביא, ועוד 18 וחצי שאחר כך דניאל יתייחס אליהם, ביקשנו כעת
ד"ר שרי פייר:
 אנחנו מקווים שזה יספיק עד סוף השנה, מתוך הנחה שבתקופת החגים תהיה קצת רגיעה
ד"ר שרי פייר:
      אנחנו עושים הכל כדי לגשר על הפער עכשיו, עד שאגף התקציבים שהבטיח לנו שהוא מזרז את כל העניינים, ייתן לנו את הכסף התוספתי שאני דיברתי עליו
ד"ר שרי פייר:
 בינתיים, כדי לא לפגוע כפי שאתה אמרת, אנחנו עושים תמרונים, ואנחנו באמת בישורת האחרונה מחכים לאישור - -
עודד פורר:
אני רוצה להבין רגע - -
ד"ר שרי פייר:
אני רק אסיים ותראה שאני נותנת פתרון
ד"ר שרי פייר:
 אנחנו בישורת האחרונה שתתן לנו לתת מענה עד שנקבל את הכסף מהתקציבים, כי בינתיים זה באמת אחד הפתרונות היחידים
ד"ר שרי פייר:
 יש לנו 423 אנשים שממתינים עכשיו בקנה
ד"ר שרי פייר:
 אנחנו נוכל לתת להם עם התמרונים שעשינו, ואנחנו באמת בישורת האחרונה מחכים - -
שלומית אבינח:
שממתינים לואוצ'רים?
ד"ר שרי פייר:
שממתינים לואוצ'רים, ועוד עם ההחרגות שעשינו בתקנות שלנו, העברות פנימיות וכולי, נוכל לתת לעוד 440, כשנקבל את התוספת מאגף התקציבים, ששוב כאמור עושה ככל שביכולתו לזרז את העניין
ד"ר שרי פייר:
 אנחנו נוכל לתת לעוד 1100
ד"ר שרי פייר:
 מה שאני מדברת על הישורת האחרונה זה באמת עניין של כמה ימים
ד"ר שרי פייר:
 כל פעם אנחנו - -
עודד פורר:
כרגע את אומרת שאותם 400 שלא קיבלו, יקבלו מיידית?
ד"ר שרי פייר:
  כן
ד"ר שרי פייר:
 כן, זה אנחנו ממש בישורת האחרונה - -
שלומית אבינח:
ועוד - - א' או ב'?
ד"ר שרי פייר:
אנחנו מדברים על אולפני ואוצ'רים, שזה יכול להיות אולפן - -
עודד פורר:
לא משנה אם הוא צריך את זה כאולפן ב', ולא משנה - -
ד"ר שרי פייר:
לא משנה, מי שפונה אלינו, אנחנו נותנים
עודד פורר:
אני רוצה לשמוע, יש פה נציגה של אולפן שלי
אלכסנדרה לוי:
שלום לכולם, אני פה נמצאת במקום המנכ"ל שלנו
אלכסנדרה לוי:
 אז אנחנו אולפן שלי, אולפן ואוצ'ר בעצם
אלכסנדרה לוי:
 אז אני אחזור קצת על מה שד"ר שרי אמרה
אלכסנדרה לוי:
 אז זה בדיוק המצב
אלכסנדרה לוי:
 קודם כל אנחנו עובדים צמוד עם משרד הקליטה, אנחנו יודעים שהם מתאמצים ממש ביום-יום להשיג תקציבים ולהתקדם
אלכסנדרה לוי:
      כרגע המצב הוא שבאמת רק אצלנו יש לפחות 100 תלמידים, כבר עשינו רשימה, שממתינים ושצריכים להתחיל דחוף
אלכסנדרה לוי:
 זאת אומרת, אנשים שרוצים ללמוד בקיץ, שצריכים להתחיל עם החיים שלהם בספטמבר, וכרגע לא יכולים ללמוד באף אולפן
אלכסנדרה לוי:
 הם חוזרים למשרד הקליטה, וכמו - -
עודד פורר:
שרי, את מבינה אבל שאם אצלם יש 100, כנראה שהמספר הוא מעל 400
ד"ר שרי פייר:
אז שוב, אני אומרת 420 זה כאלה שנרשמו אצלנו
ד"ר שרי פייר:
 אוקיי? כל מי שנרשם יש, ואני כבר מראש אמרתי שהפתרון המיידי - -
עודד פורר:
ממתי הבעיה הזאת?
ד"ר שרי פייר:
שבוע, שבועיים, משהו כזה
ד"ר שרי פייר:
 רק לסבר את האוזן, מתחילת השנה, שתבינו עד כמה הצורך בכלל בפתרון הזה הוא - -
עודד פורר:
 סגרתם את האולפנים
ד"ר שרי פייר:
אנחנו, 3800 - -
עודד פורר:
אתם הממשלה
עודד פורר:
 הממשלה סגרה את האולפנים של המדינה ואנשים צריכים פתרון
ד"ר שרי פייר:
נכון
ד"ר שרי פייר:
 3800 אנשים מתחילת השנה
ד"ר שרי פייר:
 זה הזוי, זה מספר הזוי
ד"ר שרי פייר:
 עד עכשיו כבר לומדים
ד"ר שרי פייר:
 ואנחנו באמת הופכים - -
עודד פורר:
שימי לב שאין התכחשות לזה שהמדינה סגרה את האולפנים
עודד פורר:
 אף אחד לא קופץ, לא נציג האוצר ולא זה
שלומית אבינח:
זה לא בתחום של דניאל, זה בתחום - -
ד"ר שרי פייר:
זה גם לא בתחום שלנו, גם לא בטריטוריה
ד"ר שרי פייר:
 אנחנו מנסים, עכשיו
ד"ר שרי פייר:
 במקביל, כמו שאתה רואה אני באתי היום סולו, התפצלנו
ד"ר שרי פייר:
 כי סיוון יושבת עכשיו, אנחנו מאוד מאוד מתקדמים עם שאר הפתרונות
שלומית אבינח:
למה סיוון לא אמרה את זה בשבוע שעבר כשהיא דיברה? לא העלתה את זה בכלל
עודד פורר:
לא, נאמר פה שאין בעיה באולפנים
שלומית אבינח:
אין בעיה באולפנים
ד"ר שרי פייר:
אז שוב, אז יכול להיות שזה עניין של שבוע
ד"ר שרי פייר:
 אנחנו כל הזמן עם יד על הדופק
עודד פורר:
את אומרת שכרגע, אין מצב שבו יפנה עולה
עודד פורר:
 קודם כל, כל מי שפנה יקבל - -
ד"ר שרי פייר:
לא היום
עודד פורר:
כל מי שפנה, מתי הוא יקבל תשובה – אדוני היקר יש לך ואוצ'ר?
ד"ר שרי פייר:
ברגע, שוב אנחנו בישורת האחרונה כדי להחריג את התקנות
ד"ר שרי פייר:
 זה עניין של יום-יומיים, לא יודעת, אתה יודע
עודד פורר:
טוב, דניאל
ד"ר שרי פייר:
וכמובן שכשזה יגיע, כשהכסף יגיע אלינו, אז מיידית זה עוד 1100 אנשים לפחות, מיידית
דניאל בלנגה:
 אז באמת משרד הקליטה פנה אלינו, והוא אמר שנגמר הכסף לאולפנים הפרטיים והביקוש עולה על הצורך, הביקוש עולה על מה שיש בתקנה ולכן אנחנו עכשיו באמת פועלים בשביל לתקצב את התקנה, כדי שיהיה מספיק כסף עד סוף השנה, בשביל שבאמת כל מי שרוצה ואוצ'ר לאולפן פרטי יוכל לקבל
דניאל בלנגה:
      בעיקרון, אין בינינו פער, בינינו לבין משרד הקליטה, וכרגע זה רק עניין של כמה זמן עד שהכסף יאושר בוועדת כספים
עודד פורר:
אבל יודעים למצוא לזה פתרונות, גם כשכסף עדיין לא מאושר בוועדת כספים
דניאל בלנגה:
אז כרגע דיברנו עם משרד הקליטה וניסינו למצוא כמה שיותר פתרונות, כדי שבאמת אף אחד לא יצטרך לחכות, וזה מה ששרי אמרה
דניאל בלנגה:
 גם לזה יש גבול, ובסופו של דבר אנחנו מקווים שכשיגיע הגבול אז גם נוכל לתקצב את התקנה
עודד פורר:
מה היה הגבול להסכם שכר באולפנים? גם לזה היה גבול
עודד פורר:
 תשמעו, מבחינתנו זה אירוע הרבה יותר חמור ממשהו, אלמלא היה משבר גם באולפנים
עודד פורר:
 אבל לצד המשבר באולפנים, לתקוע גם את הנושא של הואוצ'רים זה, אני לא הייתי בונה על וועדת כספים בשבועיים הקרובים
עודד פורר:
 אף אחד לא יעשה פה חיים קלים בוועדת כספים
ד"ר שרי פייר:
בשביל זה אנחנו נערכים לפתרון ביניים לגשר
ד"ר שרי פייר:
 שזה לתת לעוד כמעט 870 אנשים במיידי, בתוך יומיים
ד"ר שרי פייר:
 אנחנו באמת, עושים - -
עודד פורר:
מהו פתרון הביניים?
ד"ר שרי פייר:
אנחנו מחריגים חלק מהתקנות, אנחנו מסתכלים, סוגרים כל מיני דברים
ד"ר שרי פייר:
 באמת, הופכים כל אבן
ד"ר שרי פייר:
 כל אבן, כדי למצוא
עודד פורר:
 אתה רוצה להוסיף משהו? אתה רוצה להגיד משהו על חב"ד?
שמעון סולומון:
גם בזה באמת - -
שלומית אבינח:
אין ואוצ'רים
שמעון סולומון:
לא, אז אני לא ידעתי שאין ואוצ'רים
שמעון סולומון:
 כי כשפניתי אליהם אמרו לי שיש ואוצ'רים - -
שלומית אבינח:
משבוע שעבר אין ואוצ'רים
שמעון סולומון:
זה חמור מאוד
עודד פורר:
אני א', מבקש ממך כחבר קואליציה וכחבר מפלגתו של שר האוצר ושר הקליטה – האירוע הזה חייב להסתיים
שמעון סולומון:
מה זה, 20 מיליון?
שמעון סולומון:
זה נגמר, או שלא מומש?
עודד פורר:
יש פה שניים
עודד פורר:
 יש פה אחד, את האירוע של הואוצ'רים
עודד פורר:
 שניים, יש פה את האירוע של הסכם שכר מורות האולפנים
עודד פורר:
 זה לא ייתכן שהסיפור הזה נמשך כל כך הרבה זמן
שמעון סולומון:
אני חייב להגיד שלי נאמר, גם מהסיפור של הואוצ'רים היה 20 מיליון
שמעון סולומון:
 לי נאמר שגם ההסכם, הוא הסכם בתהליך - -
עודד פורר:
הכל בתהליך, רק אנחנו נמצאים כבר חודש יולי באמצע שלו
עודד פורר:
 שנת הלימודים אמורה להיפתח בספטמבר, ואין הסכם שכר באולפנים
עודד פורר:
 פרשו כ-20% ממורות האולפנים
עודד פורר:
 משמעות היא שהאולפנים, המדינה תהיה עם מסגרים דה פקטו
עודד פורר:
 אני לא יודע מה יקרה עם שאר המורות, כי ברגע שהם יבינו שבאמת אין הסכם, ואז האוצר קיבל את מה שהוא רצה, הוא סגר את האולפנים, אבל הוא יצטרך לשלם על זה בואוצ'רים
שמעון סולומון:
אני לוקח על עצמי לבדוק את זה, אני אבדוק את זה
עודד פורר:
שעולים הרבה יותר, אגב
טטיאנה (טניה) מזרסקי:
העלייה, והאיכות לא מפוקחת מספיק
עודד פורר:
איכות, כן
עודד פורר:
 אני אומר לכם במובן הזה, סגירת המפעל של האולפנים של מדינת ישראל, זה יהיה נושא שיעסיק הרבה מאוד את מבקר המדינה באחד הדוחות שלו, ללא ספק
עודד פורר:
 הבעיה היא, שכשזה ייכתב, זה כבר יהיה מאוחר מידי
עודד פורר:
 זה כבר יהיה אחרי שהפסדנו פה את הקליטה של עשרות אלפי אנשים
עודד פורר:
 מדינת ישראל תפסיד רופאים, מהנדסים, מתכנתים, מוזיקאים, ספורטאים, יו ניים איט
עודד פורר:
 באמת מהמובילים
עודד פורר:
 ודווקא בכלל העלייה מהגדולים שידענו, אנחנו - - - המדינה, פשוט עושה הכל כדי לדחוף את העולים החוצה ממדינת ישראל
עודד פורר:
 זה מן משהו שאני לא מצליח להבין איך מצד אחד אומרים – אנחנו רוצים לעודד עלייה לכאן, מצד שני כשמגיעים העולים, עושים הכל כדי שהם יעזבו
עודד פורר:
 לא פחות
עודד פורר:
      הסיפור של הואוצ'רים פשוט מצטרף לזה
שמעון סולומון:
אני רק רוצה להבין, הואוצ'רים, סך ההקצאה נגמרה או שלא מומשה?
ד"ר שרי פייר:
כן, בהחלט
ד"ר שרי פייר:
 היה לנו 20 מיליון בבסיס – נגמר
ד"ר שרי פייר:
 21 וחצי שהשר הביא – נגמר
ד"ר שרי פייר:
 עכשיו הגשנו עוד בקשה לעוד, כי בסך הכל בגדול ביקשנו 60 מיליון
שמעון סולומון:
לא, אני זוכר 40 מיליון
שמעון סולומון:
 אני הייתי בדיונים וגם, אני זוכר שהדיונים היו על 40 מיליון - - הראשונה הייתה 20 מיליון - -
עודד פורר:
לא, 40 מיליון זה עלות הסכם השכר
ד"ר שרי פייר:
של האולפנים
ד"ר שרי פייר:
 זה משם אתה זוכר את - -
עודד פורר:
ה-20 מיליון זה היה תוספת לואוצ'רים, כן
שמעון סולומון:
60 מיליון, מעבר ל-40 מיליון של השכר
ד"ר שרי פייר:
לא שייך
ד"ר שרי פייר:
 זה מסגרות, כלומר מסגרות שונות
עודד פורר:
זה שני סעיפים שונים בתקציב
עודד פורר:
 הבקשה שלי אליכם היא כזאת: אחד, אני מבקש לקבל עדכון בוועדה עד יום רביעי במייל, שהסיפור הזה מסתיים של הואוצ'רים
עודד פורר:
 אנשים צריכים לקבל לפני סוף השבוע את ההודעה – יש לכם ואוצ'ר ויאפשרו לעולים לפנות לקבל את הואוצ'רים
שלומית אבינח:
823 אנשים מחכים
ד"ר שרי פייר:
לא, 423 אנשים מחכים שלומית, ואנחנו נערכים - -
שלומית אבינח:
למה 400 הנוספים שאמרת?
ד"ר שרי פייר:
לא, זה אני נערכת
עודד פורר:
מה שהיא אמרה זה דבר מאוד פשוט, היא אמרה ככה: ברגע שנפתור את העניינים הבירוקרטיים בתוך משרד הקליטה, יהיה לנו תקציב ל-800
עודד פורר:
 423 מחכים, ועוד שיוכלו לפנות ולקבל
שלומית אבינח:
וזה מה שיש באולפנים הפרטיים גם? זה מצטלב עם האולפנים הפרטיים?
ד"ר שרי פייר:
זה האולפנים הפרטיים
שלומית אבינח:
כי אני גם קיבלתי הודעות שפחדו נורא - -
עודד פורר:
ואז יוסיפו, ברגע שיאושר התקציב בוועדת הכספים, אז כבר יהיה פיתרון לעוד כ-1100
עודד פורר:
 סך הכל כ-2000
ד"ר שרי פייר:
נכון, ואנחנו מקווים שזה יספיק
ד"ר שרי פייר:
 כי באמת הביקושים הם מעבר - -
עודד פורר:
תעשו את המיזם המשותף עם סוכנות יהודית - -
ד"ר שרי פייר:
אנחנו כבר גם על זה
ד"ר שרי פייר:
 כשאמרתי שאנחנו מתקדמים בדברים האחרים, אנחנו על זה ועל עוד הרבה מאוד פתרונות טובים ומקצועיים
טטיאנה (טניה) מזרסקי:
אבל זה כבר חודשים נמשך
עודד פורר:
אני, תסלחי לי על הסקפטיות שאני וחברי הוועדה מגלים
עודד פורר:
 אבל אנחנו אחרי שבעה חודשים כמעט, מאוד מאוד סקפטיים לגבי הנושאים
עודד פורר:
 תראו לנו אחרת
עודד פורר:
 הבקשה שלנו עוד הפעם, עד סוף השבוע, עד יום רביעי לקבל עדכון שהנושא הבירוקרטי נפתר
עודד פורר:
 דניאל אתה יודע להגיד לי לוח זמנים לגבי האישור וועדת כספים?
דניאל בלנגה:
לצערי לא
עודד פורר:
הפנייה מונחת על שולחן ועדת כספים?
דניאל בלנגה:
הפנייה עדיין לא, אנחנו עושים - -
דניאל בלנגה:
כי יש עוד כל מיני סוגיות שאנחנו רוצים לפתור בתוך הפנייה הזאת
עודד פורר:
אז בכלל לא פנית לוועדת כספים, זה אפילו לא תקוע בוועדת כספים
עודד פורר:
כי יש פניות של משרד הקליטה שתקועות בוועדת כספים
דניאל בלנגה:
יש את הפניית עודפים, שאנחנו מקווים מאוד שהיא תעבור היום
דניאל בלנגה:
 נכון, הפנייה עדיין לא מונחת בוועדת כספים, אנחנו עדיין בשיח מול המשרד
ד"ר שרי פייר:
אנחנו פנינו
עודד פורר:
את פנית למשרד האוצר, אבל אחרי - - הלבן מונח על שולחנו של ממונה התקציבים בערך חודשיים עד שהוא חותם, ככה לאט לאט
דניאל בלנגה:
אני רק אגיד, לגבי התקציב הספציפי הזה לאולפנים, אין בינינו פער
דניאל בלנגה:
 זה לא הבעיה
עודד פורר:
חבר כנסת סולומון, הנה עוד משהו שאתה יכול לדבר עליו עם שר האוצר ממפלגתך
עודד פורר:
 שכל הפניות האלה של משרד הקליטה, לפחות שייהנה השר מזה שהוא באותה מפלגה עם שר האוצר, לפחות מזה
עודד פורר:
 במינימום
שמעון סולומון:
טוב
אלכסנדרה לוי:
אם אפשר להוסיף, באמת אני אשמח רק לקבל צפי
אלכסנדרה לוי:
 אנחנו יודעים - -
עודד פורר:
הצפי הוא יום רביעי
אלכסנדרה לוי:
אוקיי
אלכסנדרה לוי:
 אנחנו פשוט, אנחנו נקבל פניות וחשוב לנו גם לתת תשובה לתלמידים שיידעו מתי לפנות למשרד הקליטה
עודד פורר:
טוב, אתם תעדכנו אותנו במייל ביום רביעי בבוקר, את הסטאטוס
עודד פורר:
 שרי?
ד"ר שרי פייר:
כן
שלומית אבינח:
גם בטלפון זה בסדר
עודד פורר:
טלפון או מייל
עודד פורר:
 יום רביעי, שמונה בבוקר
עודד פורר:
 מנהלת הוועדה זמינה
עודד פורר:
 משהו נוסף חברי הכנסת? תודה רבה, הישיבה נעולה
עודד פורר:
בוקר טוב לכולם, היום ה-1 ביוני 2023, י"ב בסיון תשפ"ג
עודד פורר:
 אני פותח את ישיבת ועדת העלייה, הקליטה והתפוצות, ישיבה מיוחדת שאנחנו מקיימים במרכז מורשת יהדות בבל לציון יום הפרהוד, הפרעות באוכלוסייה היהודית בבגדד שחל ב-1 ביוני
עודד פורר:
 לצערי הרבה מאוד מאזרחי ישראל בכלל לא מכירים את הסיפור של הפרהוד שחל היום לפני 82 שנה בבגדד שבעירק
עודד פורר:
 השוו את האירועים לליל הבדולח שבגרמניה, המשמעות של המילה זה הפחדה של נשלטים
עודד פורר:
 אירועים מאוד מאוד קשים של טבח שביצעו מוסלמים פורעים פרו נאצים ביהודי בגדד על רקע אנטישמי
קריאה:
רק בבגדד?
עודד פורר:
בעיקר בבגדד
קריאה:
לפני כן זה היה בבצרה, גם במוסול קצת
עודד פורר:
יהודים נטבחו בבתיהם, בבתי כנסת, מראות מאוד מאוד קשים, על ידי אנשים שחיו דלת מולם, דלת לידם
עודד פורר:
 ההשפעה פה הייתה השפעה מאוד פרו נאצית של חוסייני והסיפור הזה מלווה את הקהילה, את יוצאי בבל, הרבה מאוד שנים, וכמו שאמרתי, לצערי פחות ופחות מכירים את זה
עודד פורר:
      כשאומרים ועדת עלייה וקליטה אז כולם חושבים על העולים שבאים עכשיו למדינת ישראל, אבל מדינת ישראל היא מדינה קולטת עלייה ובמדינת ישראל תמיד הייתה התיישבות יהודית, אבל בסוף המאה ה-19 התחילו העליות המשמעותיות
עודד פורר:
 אני תמיד אומר ב-1890 היו בערך 18,000 יהודים בארץ ישראל וכשהרצל כתב את 'מדינת היהודים' אחר כך אמרו שאין סיכוי שיהיו בארץ ישראל 100,000 יהודים אולי בעוד 50 שנה ולכן אי אפשר לדבר על ארץ ישראל כמדינת היהודים, ב-48' כבר היינו 600,000 יהודים בארץ ישראל וזה היה לא בגלל פריון כל כך גבוה, בסוף אלה העליות הראשונה, השנייה והשלישית וכמובן העליות של שנות ה-50
עודד פורר:
      ואגב, כשמדברים על עלייה כמנוע כלכלי, פעמיים המשק הישראלי צמח במספרים הגבוהים ביותר, פעם אחת זה בעלייה של שנות ה-50 ופעם שנייה זה בעלייה של שנות ה-90
עודד פורר:
 אני לא מכיר עוד הרבה מדינות שמכפילות כמעט את האוכלוסייה שלהם או מוסיפות 25% על האוכלוסייה שלהן בפרק זמן כל כך קצר וזה היה מאוד מאוד קשה, זה יוצר תקופה מאוד קשה, אבל מבחינת צמיחה כלכלית האימפקט אחר כך הוא ענק
עודד פורר:
      אנחנו מדברים היום על עלייה, על עלייה שהגיעה מבבל, חלקה הגיעה מסיבות אחרות וחלקה הגיעה בעקבות, בין היתר, האירועים האלה והרדיפות והאנטישמיות
עודד פורר:
 בפרעות של הפרהוד נרצחו 179 יהודים, 2,118 נפצעו ו-242 ילדים הפכו ליתומים, כ-50,000 איש רכושם נבזז, נרצחים נקברו בקבר אחים ובאמת עשר שנים מאוחר יותר הגיעה העלייה הגדולה מעירק, של כ-100,000 יהודים
עודד פורר:
      יש לנו פה ממשרד החינוך? נשמע קצת, מעניין לשמוע מה עושים שם
עודד פורר:
 כמו בהרבה מאוד מקרים, אני חייב לומר, שקשורים לקהילות השונות במדינת ישראל לצערי לא מקבלים מספיק נפח לעניין הזה
עודד פורר:
 שלשום עבר חוק בקריאה טרומית, של חבר הכנסת אופיר כץ, בעניין הנצחת הפרהוד ואני חושב שיש בכך חשיבות
עודד פורר:
      המטרה היא גם לסייע למוזיאון, למרכז המורשת, להיחשף כתוצאה מהביקור הזה, אבל גם להוביל לזה שיהיו כאן יותר בני נוער, חיילים, ילדים, ויכירו את הקהילה הזאת
עודד פורר:
 לא רק הפרהוד, אלא בכלל את הקהילה ואת מורשת יהדות בבל, שהיא מורשת חשובה עבורנו
עודד פורר:
      אז תודה רבה על האירוח
עודד פורר:
 אני אשמח, עליזה, שתציגי גם את המרכז, ככל שמישהו רוצה לדבר, אנחנו עם פרוטוקול, זאת ישיבת ועדה רשמית, פורמלית, אז גם תעבירו לשלומית מי שירצה לדבר
עודד פורר:
 אני כן אומר שאני ארצה לשמוע התייחסות גם של משרד הקליטה וגם של משרד החינוך וגם של צה"ל בעניין הזה
עליזה דיין חממה:
תודה רבה
עליזה דיין חממה:
 תודה רבה ליושב ראש הוועדה עודד שזימנת את הוועדה הזו והבאת אותה אלינו הביתה, תודה לחברי הוועד המנהל שלי, תודה לכל האורחים שהגיעו
עליזה דיין חממה:
      אני אגיד כמה מילים על מרכז מורשת יהדות בבל, אחרי הישיבה אנחנו נצא לסיור מודרך במוזיאון שכל מי שזו פעם ראשונה שלו שיתרשם מהפאר ומהעושר הרוחני של קהילת יהודי בבל
עליזה דיין חממה:
 המוזיאון הזה נוסד ב-1973 כדי לתעד, לשמר ולהנציח את המורשת המפוארת של יהודי בבל, ורק יותר מאוחר, בשנת 1988 נפתח כאן המרכז הזה והמוזיאון ממש רשמית למבקרים
עליזה דיין חממה:
      יש פה תערוכות קבועות ותערוכות מתחלפות, ומעבר למוזיאון שמתעד את ההיסטוריה של יהדות בבל מאז גלות בבל ועד העלייה הגדולה של יהודי בבל בתחילת שנות ה-50, יש לנו פה, בגלל שאנחנו מרכז מורשת, גם מכון מחקר, יש לנו ספרייה, יש לנו ארכיונים עם כ-100,000 מסמכים ישנים ועדויות מוקלטות, אפרופו הפרהוד
עליזה דיין חממה:
 אחרי הפרהוד התחילה לקום המחתרת הציונית, הם הבינו שהם צריכים להתחיל להתאגד וללמוד עברית ולהגן על עצמם ואחר כך הם כוננו את העלייה הגדולה לארץ
עליזה דיין חממה:
      אז יש לנו ספרייה ויש לנו ארכיונים ויש לנו מכון מחקר ויש לנו מחלקת חינוך והדרכה שאיילת אחראית עליה והיא מתאימה את תכניות הלימוד לבתי הספר
עליזה דיין חממה:
 יש לנו פה כרגע ארבע כיתות ה'
עליזה דיין חממה:
 אנחנו מתאימים את עצמנו לתכניות הלימוד של משרד החינוך ויש פה כרגע ארבע כיתות שהגיעו והם לומדים את כל נושא הקליטה והעלייה
עליזה דיין חממה:
 לכבודך, הם באמת הזדמנו במקרה
עליזה דיין חממה:
 אנחנו מתאימים את עצמנו לתכניות הלימוד, כיתות ב' מקבלים פה ספרי תורה, כיתות ה' לומדים את העלייה, כיתות ז'-ח' לומדים את הקליטה ואת המעברה, יש לנו פה מעברה משוחזרת
שלומית אבינח:
אני רוצה לציין, הבת שלי בכיתה י', בשנה שעברה, היא הייתה במגמת ערבית, המורה מקפיד כל שנה להביא את התלמידים לפה, ואנחנו גרים בגדרה, כלומר זה לא מהאזור
שלומית אבינח:
 אבינועם בן סעדי
קריאה:
הוא בן אדם מדהים
קריאה:
הוא משהו חריג באמת בנוף
עליזה דיין חממה:
אנחנו עושים פה גם הרבה אירועים
עליזה דיין חממה:
 בשבוע הבא יש לנו אירוע שאנחנו עושים על ספר שיצא, משפחת ששון, שזה הרוטשילדים של הקהילה הבבלית, בשבוע אחרי זה יש לנו אירוע עם פרופ' גת, שהוא מרצה באוניברסיטת בר אילן והוציא ספר על חייו ותלאותיו במעברה, בקליטה ובעירק
עליזה דיין חממה:
 ציונית מנחה את האירוע הזה
עליזה דיין חממה:
 יש לנו פה הרבה אירועים, אירועים קולינריים, אירועים מוזיקליים, אירועים סביב ספרים שיוצאים
עליזה דיין חממה:
 אנחנו באמת מנסים מאוד להנחיל את המורשת שלנו ואת הסיפור שלנו גם לדורות הבאים
עליזה דיין חממה:
     בנושא הפרהוד, אנחנו עושים הרבה דברים, אבל לא מספיק, כי, כמו שאמרת, אין הכרה
עליזה דיין חממה:
 נכון שחבר הכנסת אופיר כץ הצליח להעביר בקריאה טרומית לפני יומיים את הצעת החוק שלו, אבל זה לא מספיק, אנחנו צריכים להגיע יותר, לקבל יותר נפח במערכת החינוך
עליזה דיין חממה:
 לא רק בספרים אגב, מספיק להסליל לכאן תלמידים ב-י"א-י"ב שלומדים את הנושא הזה בבגרויות ושילמדו את זה דרכנו, דרך התצוגה שאתם תראו אחר כך, תצוגת הפרהוד, זו גם דרך להנחיל את הנושא הזה לתלמידים
עליזה דיין חממה:
     אנחנו עושים טקס ממלכתי כל שנה, שהוא גם בחוץ, באנדרטה להרוגי מלכות וגם אחר כך באולם, אנחנו מדברים על כל הנושא
עליזה דיין חממה:
 המגמה שלנו באירוע השנתי הזה, באירוע הממלכתי הזה, המטרה היא להצעיר, להביא יותר ויותר אנשים כי הדור הולך ומתכלה
עליזה דיין חממה:
 ואם אנחנו מצלמים עדויות ואנחנו רוצים שיהיו לנו כמה שיותר עדויות - - -
שלומית אבינח:
מה עם 'יד ושם'?
עליזה דיין חממה:
נותרו אגב 16,000 אנשים שחוו את הפרהוד עכשיו במדינת ישראל
עליזה דיין חממה:
 לפני שנדבר על 'יד ושם', נושא כאוב מבחינתי, אני רק אומר שאם אנחנו רוצים עוד לצאת ולצלם עדויות צריך בשביל זה משאבים
שלומית אבינח:
ביקשנו להזמין אותם, הם התעקשו לא לבוא
עליזה דיין חממה:
עודד, הם לא מכירים בנפגעי הפרהוד כנפגעי התעמולה הנאצית והיום יותר ויותר מסמכים, ותיכף נפרט על זה, מתגלים, התגלו במרתפים של סדאם חוסיין ב-2003, נמצאים בארה"ב ו - - -
עודד פורר:
דני דיין היה פה? יושב ראש 'יד ושם'
עליזה דיין חממה:
דני דיין לא היה פה
עליזה דיין חממה:
 יותר ויותר מסמכים שאנחנו מקבלים, רואים וקוראים, חד משמעית כל נושא הפרהוד התחיל מתעמולה נאצית מסודרת ומאורגנת על כל שלוחותיה, בין אם שידורי רדיו מברלין לעירק, שהיו יושבים בבית קפה, מעשנים נרגילה, מאזינים לרדיו, מה הם שומעים? דברי שטנה, דברי רעל, אנטישמיות, היהודים היהודים היהודים היהודים
עליזה דיין חממה:
 תרגמו את מיין קאמפף לערבית, כל שבוע פרסמו בעיתון פרק בערבית
עליזה דיין חממה:
 התרגום נרכש במיוחד על ידי השגריר גרובה
עליזה דיין חממה:
 אחר כך הוציאו את זה בספר
עליזה דיין חממה:
 אז השטנה והרעל היו כבר רשמיים
עליזה דיין חממה:
      זה כאילו הייתה התאגדות מאוד מאוד רשמית ומה שקורה זה ש'יד ושם' לא מכירים בזה ואני חושבת שכנסת ישראל צריכה באופן רשמי לחוקק חוק שהחוק הזה אומר שנפגעי הפרהוד הם בעצם נפגעי פעולות התנועה הנאצית, חד משמעית, נרדפים של התנועה הנאצית
עליזה דיין חממה:
      ברשותך, היושב ראש, אני רוצה להראות סרט של חמש דקות שאנחנו מראים אותו למבקרים שלנו ולתלמידים על הפרהוד
עליזה דיין חממה:
      (הקרנת סרטון)
עליזה דיין חממה:
מה שהתחלתי להגיד קודם, אפרופו העדויות שאנחנו כל הזמן מנסים להקליט ושיהיו לנו אותן בארכיון, ואז שאלת אותי על 'יד ושם', אז אני אסיים להגיד את מה שרציתי להגיד, שלמשל ביולי 2022 הממשלה אישרה העברת 6
עליזה דיין חממה:
2 מיליון שקלים להקלטת ולצילום עדויות של יהודי ארצות האסלאם באשר הם, אתה יודע לאן כל הכסף הלך? לא קיבלנו, אנחנו לא קיבלנו, אנחנו לא מצלמים עדויות עכשיו כי אין לנו כסף, תנחשו לאן זה הלך? לבית התפוצות, הכול הלך לבית התפוצות, ל'אנו'
עליזה דיין חממה:
 למה? מה איתנו, שכל העדויות, כל האנשים באים אלינו, מספרים לנו, אנחנו מראיינים אותם על הבמות, למה אנחנו לא מקבלים אפשרות לעשות את זה? כי ככה, זהו
עליזה דיין חממה:
 זה המצב כרגע
עודד פורר:
 משרד החינוך
עודד פורר:
 יש לכם איזה שהוא ממשק מסודר מול המרכז בנושא של הפרהוד?
עידית רובין:
הנושא של הפרהוד הוא חלק מתכנית הלימודים המחייבת בהיסטוריה, גם בחינוך הממלכתי וגם בחינוך הממלכתי דתי, אפשר למצוא גם במרחב הפדגוגי, בפורטל עובדי הוראה, יחידות הוראה מתוקשבות שמציגות את הנושא
עודד פורר:
את מדברת על בית הספר היסודי
עידית רובין:
אני מדברת על חטיבת הביניים וחטיבה עליונה, על העל יסודי
עידית רובין:
 בבית ספר יסודי לומדים רק שעתיים בשבוע מכיתה ו' בהיסטוריה
עידית רובין:
 הנושא הזה הוא נושא חובה, הוא לא נושא בחירה, הוא מופיע גם בבחינות הבגרות כך שאנחנו מניחים שזו הדרך להשליך אחורה על הוראת הנושא
עידית רובין:
 התקיימו כאן מספר ימי עיון למורים, למדריכים, גם במסגרת של היסטוריה ממלכתית, היה פה יום עיון, וגם במסגרת של תרבות יהודית ישראלית, יובל סרי סיפר לי, ואנחנו בקשר עם המקום הזה
עודד פורר:
אם מנהל בית ספר או מורה בבית ספר רוצה להביא את הכיתה לביקור כאן, איך זה עובד? יש סל לבית הספר?